Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: 10/1992. (II. 25.) AB határozatban hangsúlyozta, hogy a
Paragraph Index: 168

10/1992. (II. 25.) AB határozatban hangsúlyozta, hogy a „jogszabály alkotmányellenessége következményeit úgy kell rendezni, hogy az ténylegesen a jogbiztonságra vezessen (...). Az Abtv. (...) lehetõvé teszi, hogy az Alkotmánybíróság az ex nunc hatályon kívül helyezés szabályától eltérjen, ha az adott esetben egy más idõpont jobban szolgálja a jogbiztonságot.” (ABH 1992, 72, 74—75.) Az Alkotmánybíróság ezt követõ döntéseiben is következetesen azt az álláspontot képviselte, hogy „[a] jövõbeni megsemmisítés lehetõsége azáltal szolgálja a jogbiztonságot, hogy lehetõvé teszi a törvényhozó számára új, immár alkotmányos jogszabály meghatározott idõn belüli megalkotását anélkül, hogy az adott szabályozási területen — akár átmenetileg is — joghézag keletkezzék. A jog- 2003/145. szám biztonság alkotmányos szempontja ugyanis adott esetben, adott szabályozási körben egyáltalában nem tûri el a joghézagot. Az Alkotmánybíróság ezért — a joghézag elkerülése céljából — a jövõbeni megsemmisítéssel idõt hagy a törvényhozónak az új szabályozás megalkotására”

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes